
19 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 75 


ΑΠΟΦΑΣΕΙΣ 

Αριθμ. αττόφ. 65/2018 

Τροποποίηση του προγράμματος διεξαγωγής 
των δημοπρασιών προθεσμιακών προϊόντων 
ηλεκτρικής ενέργειας με φυσική παράδοση για 
το έτος 2018, σύμφωνα με το άρθρο 138 παρ. 1 
του ν. 4389/2016, ως ισχύει και τα άρθρα 9 και 
11 του ΚΣΔΠΠΗΕ. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση 18 Ιανουάριου 2018) 

Λαμβάνοντας υπόψη: 

1. Τις διατάξεις του ν. 4389/2016 «Επείγουσες διατάξεις 
για την εφαρμογή της συμφωνίας δημοσιονομικών στό¬ 
χων και διαρθρωτικών μεταρρυθμίσεων και άλλες δια¬ 
τάξεις» (ΦΕΚ Α'94/27.05.2016), ως ισχύει, στα άρθρα 133 
έως και 141 του οποίου ορίζεται η θέσπιση μηχανισμού 
πώλησης ηλεκτρικής ενέργειας από τη ΔΕΗ Α.Ε., μέσω 
δημοπρασιών προθεσμιακών προϊόντων ηλεκτρικής 
ενέργειας με φυσική παράδοση, όπως ισχύει και ιδίως 
την εξουσιοδοτική διάταξη του άρθρου 138 του νόμου 
αυτού. 

2. Τις διατάξεις του ν. 4336/2015 «Συνταξιοδοτικές δι¬ 
ατάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης» (ΦΕΚ Α' 94/14.08.2015), ως ισχύει και 
ιδίως τις διατάξεις της παραγράφου 4.3, της Ενότητας Γ' 
του άρθρου 3 του νόμου αυτού. 

3. Τις διατάξεις του άρθρου 101 του Κεφαλαίου Θ'του 
ν. 4472/2017 (ΦΕΚ Α' 74/19.05.2017) 

«Συνταξιοδοτικές διατάξεις Δημοσίου και τροποποίη¬ 
ση διατάξεων του ν. 4387/2016, μέτρα εφαρμογής των 
δημοσιονομικών στόχων και μεταρρυθμίσεων, μέτρα 
κοινωνικής στήριξης και εργασιακές ρυθμίσεις, Μεσο¬ 
πρόθεσμο Πλαίσιο Δημοσιονομικής Στρατηγικής 2018- 
2021 και λοιπές διατάξεις». 

4. Τις διατάξεις του ν. 4512/2018 (ΦΕΚ Α'5/17.01.2018) 
και ιδίως τις διατάξεις των άρθρων 401 και 402 αυτού. 

5. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179/22.8.2011), 


όπως τροποποιήθηκε και ισχύει και ιδίως τις διατάξεις 
των άρθρων 32,118 και 120 του νόμου αυτού. 

6. Την υπ'αριθ. 35/20.05.2016 απόφαση του Κυβερ¬ 
νητικού Συμβουλίου Οικονομικής Πολιτικής «Έγκρι¬ 
ση σχεδίου εφαρμογής δημοπρασιών (ΝΟΜΕ)» (ΦΕΚ 
ΒΊ 473/25.05.2016). 

7. Την υπ'αριθ. 38/06.06.2016 απόφαση του Κυβερ¬ 
νητικού Συμβουλίου Οικονομικής Πολιτικής «Έγκρι¬ 
ση σχεδίου εφαρμογής δημοπρασιών (ΝΟΜΕ)» (ΦΕΚ 
ΒΊ 593/06.06.2016). 

8. Την υπ'αριθμ. 68/04.07.2017 απόφαση του Κυβερ¬ 
νητικού Συμβουλίου Οικονομικής Πολιτικής «Τροποποί¬ 
ηση σχεδίου εφαρμογής δημοπρασιών (ΝΟΜΕ)» (ΦΕΚ Β' 
2276/04.07.2017). 

9. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/31.01.2012) (εφεξής ο «ΚΣΗΕ»), 
όπως ισχύουν. 

10. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/ 31.01.2012) (εφεξής ο «ΚΔΕΣΜΗΕ»), όπως ισχύουν. 

11. Την κοινή απόφαση των Υπουργών Οικονομικών 
και Περιβάλλοντος και Ενέργειας υπ' αριθ. ΑΠΕΗΛ/Γ/ 
ΦΙ/οικ. 178634/03.07.2017 με θέμα: «Προσδιορισμός 
κατώτατης τιμής προσφοράς δημοπρατούμενων προ¬ 
θεσμιακών προϊόντων ηλεκτρικής ενέργειας για το έτος 
2017» (ΦΕΚ Β' 2278/04.07.2017). 

12. Τις διατάξεις του Κώδικα Συναλλαγών Δημοπρα¬ 
σιών Προθεσμιακών Προϊόντων (εφεξής ο «ΚΣΔΠΠΗΕ»), 
ο οποίος εκδόθηκε με την απόφαση ΡΑΕ υπ' αριθμ. 
329/23.09.2016 (ΦΕΚ Β'3164/30.09.2016), όπως τρο¬ 
ποποιήθηκε και ισχύει με τις υπ' αριθμ. 515/30.11.2016 
(ΦΕΚ Β' 3944/09.12.2016), υπ'αριθμ. 618/21.12.2016 
(ΦΕΚ Β'4250/29.12.2016), υπ' αριθμ. 184/2017 (ΦΕΚ 
Β' 1069/29.03.2017) και υπ' αριθμ. 850/2017 (ΦΕΚ Β' 
3659/17.10.2017) αποφάσεις της ΡΑΕ και ιδίως τις δια¬ 
τάξεις των άρθρων 9 και 11 αυτού. 

13. Την απόφαση ΡΑΕ υπ'αριθ. 1091/2017 (ΦΕΚΒ'4831) 
«Καθορισμός ετήσιας ποσότητας ηλεκτρικής ενέργειας, 
που διατίθεται μέσω των δημοπρασιών πώλησης προ¬ 
θεσμιακών προϊόντων ηλεκτρικής ενέργειας με φυσική 
παράδοση, καταμερισμός της ποσότητας σε επιμέρους 
προθεσμιακά προϊόντα και πρόγραμμα διεξαγωγής των 
δημοπρασιών για το έτος 2018, σύμφωνα με το άρθρο 
138 παρ. 1 του ν. 4389/2016, ως ισχύει». 

14. Την υπ'αριθμ. πρωτ. ΡΑΕ I - 231064/18.01.2018 ει¬ 
σήγηση της ΛΑΓΗΕ Α.Ε. σχετικά με την αναβολή της δη¬ 
μοπρασίας της 24 Ιανουάριου 2018, ως είχε προβλεφθεί 
στο πρόγραμμα διεξαγωγής δημοπρασιών για το έτος 
2018 δυνάμει της ανωτέρω απόφασης ΡΑΕ. 

15. Το γεγονός ότι σύμφωνα με τις διατάξεις της παρ. 
1 του άρθρου 32 του ν. 4001 /2011, οι πράξεις κανονιστι¬ 
κού χαρακτήρα που εκδίδονται από τη ΡΑΕ, δημοσιεύο¬ 
νται στην Εφημερίδα της Κυβερνήσεως. 

16. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή, με τη διάταξη της παραγράφου 4.3, της Ενό¬ 
τητας Γ'του άρθρου 3 του ν. 4336/2015 (σχετ. 2) ρητώς 
προβλέφθηκε ο σχεδιασμός συστήματος δημοπρασιών 
τύπου ΝΟΜΕ, με ρυθμιστικό στόχο, μεταξύ άλλων, την 
ανάπτυξη υγιούς ανταγωνισμού στη λιανική αγορά ηλε¬ 
κτρικής ενέργειας. 

Επειδή, για την επίτευξη των συγκεκριμένων στόχων 
και με απώτερο σκοπό την ανάπτυξη υγιούς ανταγωνι¬ 
σμού μεταξύ των συμμετεχόντων στην ελληνική αγορά 
ηλεκτρικής ενέργειας και τη βελτίωση της ποιότητας και 
των τιμών παροχής ηλεκτρικής ενέργειας στους τελικούς 
καταναλωτές, εξεδόθη ο ν. 4389/2016 (σχετ. 1), με το 
άρθρο 135 του οποίου θεσπίστηκε μηχανισμός πώλη¬ 
σης ηλεκτρικής ενέργειας από την ανώνυμη εταιρεία με 
την επωνυμία Δημόσια Επιχείρηση Ηλεκτρισμού (εφε¬ 
ξής «ΔΕΗ Α.Ε.»), δυνάμει δημοπρασιών προθεσμιακών 
προϊόντων ηλεκτρικής ενέργειας με φυσική παράδοση, 
μέσω του Ημερήσιου Ενεργειακού Προγραμματισμού 
(ΗΕΠ) και με ρυθμιστικά καθοριζόμενη τιμή εκκίνησης. 

Επειδή, κατά την εξουσιοδοτική διάταξη της παρ. 2 του 
άρθρου 140 «Οργάνωση και διεξαγωγή των δημοπρα¬ 
σιών» του ίδιου νόμου, η ΡΑΕ με την υπ' αριθ. 329/2016 
απόφασή της εξέδωσε τον Κώδικα Συναλλαγών Δημο¬ 
πρασιών Προθεσμιακών Προϊόντων Ηλεκτρικής Ενέρ¬ 
γειας (εφεξής ο «ΚΣΔΠΠΗΕ») (σχετ. 12). 

Επειδή, περαιτέρω κατά την εξουσιοδοτική διάταξη 
της παρ. 1 του άρθρου 138 «Ετήσια ποσότητα, κατα¬ 
μερισμός, πρόγραμμα δημοπράτησης και τεχνικά χα¬ 
ρακτηριστικά προθεσμιακών προϊόντων ηλεκτρικής 
ενέργειας με φυσική παράδοση» του ίδιου νόμου ορί¬ 
ζεται ότι: «1. Με απόφαση της ΡΑΕ, κατόπιν εισήγησης 
του Λειτουργού της Αγοράς, καθορίζονται: (α) Η ετήσια 
ποσότητα ηλεκτρικής ενέργειας, που διατίθεται μέσω 
των ανωτέρω δημοπρασιών πώλησης προθεσμιακών 
προϊόντων ηλεκτρικής ενέργειας με φυσική παράδοση, 
(β) ο καταμερισμός, για κάθε δημοπρασία, της ανωτέρω 
ετήσιας ποσότητας σε επιμέρους προθεσμιακά προϊόντα 
ηλεκτρικής ενέργειας με φυσική παράδοση, (γ) το πρό¬ 
γραμμα διεξαγωγής των δημοπρασιών...». 

Επειδή, κατά την εξουσιοδοτική διάταξη της παρ. 2 
του άρθρου 135, ως τροποποιήθηκε με το άρθρο 3 του 
ν. 4393/2016 (ΦΕΚΑΊ 06/2016) και το άρθρο 101 του 
ν. 4472/2017 (ΦΕΚ Α' 74/2017), του ίδιου νόμου ορίζε¬ 
ται ότι:«.. .Η ετήσια ποσότητα της ηλεκτρικής ενέργειας 
προς δημοπράτηση πρέπει να ισούται κατ' έτος, με τα 
ακόλουθα ποσοστά επί του συνολικού όγκου ηλεκτρικής 


ενέργειας του διασυνδεδεμένου συστήματος του προ¬ 
ηγούμενου έτους ... (γγ) Για το έτος 2018: Δεκαεννέα 
ποσοστιαίες μονάδες (19%). Η φυσική παράδοση έξι πο¬ 
σοστιαίων μονάδων (6%) εκ της ποσότητας του έτους 
2018 άρχεται την 1 η Δεκεμβρίου του ίδιου έτους...». 

Επειδή, δυνάμει των ανωτέρω εξουσιοδοτικών δια¬ 
τάξεων, η ΡΑΕ εξέδωσε την υπ'αριθ. 1091/2017 από¬ 
φασή της «Καθορισμός ετήσιας ποσότητας ηλεκτρικής 
ενέργειας, που διατίθεται μέσω των δημοπρασιών πώ¬ 
λησης προθεσμιακών προϊόντων ηλεκτρικής ενέργειας 
με φυσική παράδοση, καταμερισμός της ποσότητας σε 
επιμέρους προθεσμιακά προϊόντα και πρόγραμμα διε¬ 
ξαγωγής των δημοπρασιών για το έτος 2018, σύμφωνα 
με το άρθρο 138 παρ. 1 του ν. 4389/2016, ως ισχύει» 
(σχετ. 13). 

Επειδή, στη συνέχεια, εξεδόθη ο ν. 4512/2018 (ΦΕΚ Α'5/ 
17.01.2018), με τον οποίο τροποποιούνται οι διατάξεις 
των άρθρων 135,136 και 140 του ν. 4389/2016, κυρίως 
αναφορικά με τις υπό δημοπράτηση ετήσιες ποσότη¬ 
τες προθεσμιακών προϊόντων ηλεκτρικής ενέργειας με 
φυσική παράδοση, τις προϋποθέσεις συμμετοχής των 
Προμηθευτών ηλεκτρικής ενέργειας στις δημοπρασίες, 
καθώς και τους ελεγκτικούς μηχανισμούς της ΡΑΕ και 
του Λειτουργού της Αγοράς προς επίτευξη των στόχων 
του ανωτέρω μηχανισμού, ως ορίζονται στο άρθρο 135 
του ν. 4389/2016, καθώς και της αποφυγής δημιουργίας 
στρεβλώσεων στη λιανική αγορά ηλεκτρικής ενέργειας 
και στο ανωτέρω Σύστημα Δημοπρασιών Προθεσμιακών 
Προϊόντων. 

Επειδή, ακολούθως ο Λειτουργός της Αγοράς Ηλε¬ 
κτρικής Ενέργειας Α.Ε. (εφεξής «ΑΑΓΗΕ Α.Ε.») υπέβαλε 
στη ΡΑΕ την ανωτέρω υπό σχετ. 14 επιστολή του, με 
την οποία αναφέρει ότι οι ως άνω τροποποιήσεις του 
ν. 4389/2016 επιφέρουν σημαντικές αλλαγές σε ουσι¬ 
ώδεις κατ' εξουσιοδότηση διατάξεις του ΚΣΔΠΠΗΕ, οι 
οποίες απαιτούν την υποβολή εισηγήσεων του Λειτουρ- 
γούτηςΑγοράς προς τη ΡΑΕ και ακολούθωςτην έκδοση 
σχετικών αποφάσεων επί αυτών, ιδίως αναφορικά με: 
(α) τη διαδικασία εγγραφής Επιλέξιμων Προμηθευτών 
στο Μητρώο Επιλέξιμων Προμηθευτών και Εμπόρων του 
Συστήματος Συναλλαγών Δημοπρασιών Προθεσμιακών 
Προϊόντων (ΣΣΔΠΠΗΕ), (β) τα κριτήρια συμμετοχήςτων 
Επιλέξιμων Προμηθευτών στις Δημοπρασίες, (γ) την ανά¬ 
πτυξη και εξειδίκευση μηχανισμών στον Κώδικα Συναλ¬ 
λαγών Δημοπρασιών Προθεσμιακών Προϊόντων για τον 
έλεγχο εφαρμογής των κριτηρίων συμμετοχής στις Δη¬ 
μοπρασίες, (δ) την κατάργηση υφιστάμενων μηχανισμών 
ελέγχου και (ε) την εξειδίκευση εφαρμογής των όρων 
αναπροσαρμογής των υπό δημοπράτηση ποσοτήτων. 

Επειδή, συνεπώς, απαιτείται η υποβολή νέων σχετικών 
εισηγήσεων του ΛΑΓΗΕ προς τη ΡΑΕ για τον σκοπό της 
έκδοσης των σχετικών Αποφάσεών της και συνεκτιμώ- 
ντας τα χρονικά περιθώρια που απαιτούνται για την ολο¬ 
κλήρωση έκδοσης των ανωτέρω σχετικών αποφάσεων, 
τα χρονικά περιθώρια έγκρισης των Όρων Δημοπρασίας, 
την ανάγκη λειτουργίας της δευτερογενούς αγοράς και 
τη διασφάλιση της έναρξης φυσικής παράδοσης του 
Προθεσμιακού Προϊόντος «2018Α01Ρ01» την 1 η Μαρ¬ 
τίου 2018, ο ΛΑΓΗΕ εισηγείταιτην αναβολή διεξαγωγής 

της προγραμματισθείσας, δυνάμει της υπό σχετ. 11 από¬ 
φασης ΡΑΕ, δημοπρασίας της 24 Ιανουάριου 2018, για 
την 7 Φεβρουάριου 2018. 

Για τους παραπάνω λόγους, αποφασίζει: 

Στο πλαίσιο των αρμοδιοτήτων της κατά τα άρθρα 138 
παρ. 1 του ν. 4389/2016 (ΦΕΚΑ'94), 32 παρ. 1 του ν. 4001/ 
2011 (ΦΕΚΑΊ79) και 9 και 11 του ΚΣΔΠΠΗΕ: 

1. Επί του προγράμματος διεξαγωγής των Δημοπρασι¬ 
ών προθεσμιακών προϊόντων ηλεκτρικής ενέργειας με 
φυσική παράδοση για το έτος 2018, ως ημερομηνία διε¬ 
ξαγωγής της δημοπρασίας του προϊόντος «2018Α01Ρ01» 
ορίζεται η Τετάρτη 7 Φεβρουάριου 2018. 

Ο Λειτουργός της Αγοράς δύναται να αναβάλει την 
ανωτέρω προγραμματισμένη Δημοπρασία για άλλη 
ημέρα και ώρα, αποκλειστικά για τεχνικούς λόγους ή για 
λόγους ανωτέρας βίας και εφόσον οι ημέρες της αναβο¬ 
λής δεν υπερβαίνουν τον μέγιστο αριθμό των πέντε (5) 
εργάσιμων ημερών, κατόπιν τεκμηριωμένης εισήγησης 


την οποία υποβάλει προς τη ΡΑΕ, άλλως υποβάλλει νέα 
εισήγηση προς τη ΡΑΕ, για τη λήψη απόφασης σχετικά με 
την διεξαγωγή της συγκεκριμένης Δημοπρασίας. Σε περί¬ 
πτωση αναβολής της δημοπρασίας εντός των ανωτέρω 
προθεσμιών ισχύουν τα προβλεπόμενα στην παρ. 4 του 
άρθρου 11 του ΚΣΔΠΠΗΕ (ΦΕΚ Β'3164/2016), ως ισχύει. 

2.Τηντροποποίηση της απόφαση ΡΑΕ 1091/2017 (ΦΕΚ 
Β' 4831) κατά τα ανωτέρω. 

Η παρούσα υπόκειται στον ακυρωτικό έλεγχο του Συμ¬ 
βουλίου της Επικράτειας, σύμφωνα με τις διατάξεις του 
άρθρου 33 του ν. 4001 /2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2018 

Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























